【德甲】法蘭克福保前6 明恰不來梅
2024年04月05日 20:00
東網電視
更多新聞短片
法蘭克福主場火併雲達不來梅。(Getty Images)
今晚德甲焦點戰,法蘭克福主場火併雲達不來梅。法福連續兩場失分,為保歐洲賽席位不容再失,今遇愈踢愈沉嘅雲達不來梅,絕對係反彈好時機,主勝有計。(Now 639周六凌晨2時30分直播)
法福之前兩場聯賽只得1和1負,依家排緊第6位,仍處於爭下屆歐協聯附加賽嘅有利位置,不過佢哋只係領先第7、第8位嘅奧格斯堡及弗賴堡5分,再有閃失隨時被「雙堡」從後趕上。佢哋嘅前鋒奧馬馬莫殊弗到震,今季各項賽事33場入15粒兼交出6個助攻,呢位埃及射手更受到利物浦垂青,希望佢成為穆罕默德沙拿接班人,今場要騷哥利。
另邊廂,雲達不來梅今季失去射手富克洛受到重大打擊,攻力大打折扣。雖然不來梅歇冬後頭4輪取得3勝1和,包括爆冷勇挫班霸拜仁慕尼黑,令佢哋逐漸遠離降班區,可惜近期又故態復萌,近7場只得1勝1和5負,單計近4場更加輸晒,信心盡失,今仗仲有主力後衞安東尼真格坐波監,可謂雪上加霜,造訪矢志反彈嘅法福,凶多吉少。
更多賠率: